Jack Alfredsen

Jack Kristen Alfredsen (født 1. september 1930 i Norderhov, død 25. mai 1996) var en norsk skihopper som representerte IL Fossekallen på Hønefoss. 

Han markerte seg særlig som storbakkehopper og skiflyger, og tok andreplass i skiflygingsuka i Planica i 1954 og i Oberstdorf i 1955. I Oberstdorf gjorde han skiflygingsukas lengste hopp med 130 meter, som var uoffisiell norsk rekord, ni meter kortere enn daværende verdensrekord som var satt samme sted fire år tidligere.

Alfredsen ble regnet som en sikker kandidat til å få delta i OL i Cortina d'Ampezzo i 1956, men under trening i Gråkallbakken i Trondheim høsten 1955 falt han og brakk beinet. Han hoppet igjen sesongen etter, men fikk ikke like gode resultater som tidligere, og la opp som skihopper et par år etter fallet.

Jack Alfredsen ble tildelt IL Fossekallens Hederstegn i 1968.

Referanser

Kilder 
 Erling Ranheim (red.): Norske skiløpere - Skihistorisk oppslagsverk i 5 bind - Østlandet Nord. Skiforlaget - Erling Ranheim, Oslo 1955 (s. 678, digitalisert av Nasjonalbiblioteket)
 IF Liv/Fossekallen 100 år 1895-1995. IF Liv/Fossekallen 1995, s. 186-187 (digitalisert av Nasjonalbiblioteket)
 Planica 1934-2010: All international competitions, all podium winners and competitors with the longest ski jumps and flights
 Skifliegen-Oberstdorf.com: Sieger und Rekorde
 VG: Å falle på 125 meter som å få en omgang juling (s. 7, 28. februar 1955, arkivert hos Retriever Norge)

Norske skihoppere
Personer fra Ringerike kommune
Sport i Ringerike